Dit maak baie sin - soos ek jou verstaan - die ontmoeting met die slang was 'n okkultiese/shamanistiese gebeurtenis maw bonatuurlik, soos in 'n trans ervaring. Die slang was nou nie juis iets soos 'n mamba of pofadder nie, en die vrug nie iets wat jy in 'n boord in die Boland sou pluk nie... nie noodwendig nie.
Ek dink ons dink baie maal ons moet maar net die Bybel soos kinders glo - omdat dit soms bykans soos kinderstories klink. Maar dit is juis om die punt te mis. Die Bybelse teks bevat ontsaglike ou motiewe wat net sin maak as ons dit in die konteks van daardie antieke wêreld ondersoek. En omdat dit 'n betroubare teks is kan ons dit maar glo al verstaan ons nie altyd als nie. Tog help dit as ons kan insien hoe als bymekaar kom. Ek hoop dis wat ek kon regkry met die en die ander skrywes. Groete daar.